CELEX: 62016TN0464
Language: mt
Date: 2016-08-22 00:00:00
Title: Kawża T-464/16: Appell ippreżentat fit-22 ta’ Awwissu 2016 minn HI mis-sentenza mogħtija fl-10 ta’ Ġunju 2016 mit-Tribunal għas-Servizz Pubbliku fil-Kawża F-133/15, HI vs Il-Kummissjoni

10.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 371/24
            
         Appell ippreżentat fit-22 ta’ Awwissu 2016 minn HI mis-sentenza mogħtija fl-10 ta’ Ġunju 2016 mit-Tribunal għas-Servizz Pubbliku fil-Kawża F-133/15, HI vs Il-Kummissjoni
   (Kawża T-464/16)
   (2016/C 371/26)
   Lingwa tal-kawża: il-Franċiż
   
      Partijiet
   
   
      Appellanti: HI (Brussell, il-Belġju) (rappreżentant: M. Velardo, avukat)
   
      Partijiet oħra fil-proċedura: Il-Kummissjoni Ewropea
   
      Talbiet
   
   
               —
            
            
               tannulla s-sentenza tal-10 ta’ Ġunju 2016 mogħtija fil-Kawża F-133/15 u tiddeċiedi l-kawża hija stess;
            
         
               —
            
            
               alternattivament, tirrinvijja l-kawża quddiem it-Tribunal għas-Servizz Pubbliku;
            
         
               —
            
            
               tikkundanna lill-Kummissjoni għall-ispejjeż taż-żewġ istanzi.
            
         
      Aggravji u argumenti prinċipali
   
   Insostenn tal-appell tagħha, ir-rikorrent jinvoka ebra’ aggravji.
   
               1.
            
            
               L-ewwel aggravju huwa bbażat fuq ksur tad-dritt tal-Unjoni Ewropea marbut mal-obbligu ta’ motivazzjoni u mad-drittijiet tad-difiża, safejn l-Awtorità tal-Ħatra tal-Kummissjoni Ewropea ma speċifikatx b’mod iddettaljat ir-raġunijiet li jiġġustifkaw id-deċiżjoni tagħha li timponi fuq ir-rikorrent, bħala sanzjoni dixxiplinari, tnaqqis ta’ żewġ gradi fl-istess grupp ta’ funzjonijiet.
            
         
               2.
            
            
               It-tieni aggravju huwa bbażat fuq ksur tad-dritt tal-Unjoni Ewropea allegatament imwettaq mit-Tribunal għas-Servizz Pubbliku (iktar ’il-quddiem it-“TSP”) inkonnessjoni mal-osservanza ta’ terminu raġjonevoli, mad-drittijiet tad-difiża, kif ukoll mal-obbligu ta’ motivazzjoni. Barra minn hekk, it-TSP allegatament żnatura l-fatti u l-provi.
            
         
               3.
            
            
               It-tielet aggravju huwa bbażat fuq żnaturament tal-fatti u tal-provi kif ukoll fuq ksur tad-dritt tal-Unjoni Ewropea u tal-Artikolu 41 tal-Karta tad-Drittijiet Fundamentali tal-Unjoni Ewropea, allegatament mwettqa mit-TSP.
            
         
               4.
            
            
               Ir-raba’ aggravju huwa bbażat fuq ksur tal-prinċipju ta’ proporzjonalità mwettaq mit-TSP.